จุติ ไกรฤกษ์

**จุติ ไกรฤกษ์**  (เกิด 14 ธันวาคม พ.ศ. 2499)  เป็นนักการเมืองชาวไทย อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลพลเอก ประยุทธ์ จันทร์โอชา อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลอภิสิทธิ์ เวชชาชีวะ อดีตเลขาธิการพรรคประชาธิปัตย์ อดีตรองหัวหน้าพรรครวมไทยสร้างชาติ อดีตสมาชิกสภาผู้แทนราษฎร แบบบัญชีรายชื่อ และอดีตสมาชิกสภาผู้แทนราษฎรจังหวัดพิษณุโลก

## ครอบครัว
จุติ เกิดเมื่อวันที่ 14 ธันวาคม พ.ศ. 2499 เป็นบุตรนายโกศล ไกรฤกษ์ อดีตรองนายกรัฐมนตรี กับนางประดับ ไกรฤกษ์ มีศักดิ์เป็นหลานปู่ ร้อยโท จงกล ไกรฤกษ์ อดีต สส. พิษณุโลก หนึ่งในสมาชิกผู้ก่อตั้งพรรคประชาธิปไตย ที่ต่อมาได้รวมตัวกับพรรคก้าวหน้า ของหม่อมราชวงศ์คึกฤทธิ์ ปราโมช กลายเป็นพรรคประชาธิปัตย์ในปัจจุบัน และหลานปู่สุรปาณี ไกรฤกษ์ อดีต สส.พิษณุโลก 1 สมัย ผู้ซึ่งเป็นอาของโกศลผู้เป็นบิดา จุติจึงนับเป็นทายาททางการเมืองรุ่นที่ 3 ของตระกูลไกรฤกษ์

สำเร็จการศึกษาระดับ ประถมศึกษา โรงเรียนเซนต์คาเบรียล ระดับปริญญาตรี เศรษฐศาสตร์ จาก Queenland Institute of Technology ประเทศออสเตรเลีย ระดับปริญญาโท Business Administration Queensland ประเทศออสเตรเลีย และสำเร็จหลักสูตร ผู้บริหารระดับสูง สถาบันวิทยาการตลาดทุน (วตท.รุ่น20)

## ประวัติการทำงาน - การเมือง
จุติเคยเป็นนายกสมาคมนักเรียนไทย ในกรุงแคนเบอร์ร่า และกรรมการบริษัทเงินทุนหลักทรัพย์ ตะวันออกไฟแนนซ์ ต่อมาได้เขาสู่การเมืองโดยการเป็นเลขานุการรัฐมนตรีว่าการกระทรวงพาณิชย์ (โกศล ไกรฤกษ์) ดำรงตำแหน่งระหว่างปี พ.ศ. 2526 - พ.ศ. 2527 ต่อมาปี พ.ศ. 2531 ได้รับเลือกตั้งเป็นสส. สังกัดพรรคประชากรไทย เป็นสมัยที่แรก ต่อมา 2 ตุลาคม พ.ศ. 2535 ได้รับการแต่งตั้งเป็นเลขานุการรัฐมนตรีว่าการทบวงมหาวิทยาลัย (สุเทพ อัตถากร) ต่อมา พ.ศ. 2538 ได้รับเลือกตั้งเป็นสส. สังกัดพรรคประชาธิปัตย์ เป็นสมัยที่ 2 ปี พ.ศ. 2539 ได้รับเลือกตั้งเป็นสส. สมัยที่ 3 และในวันที 20 พฤศจิกายน พ.ศ. 2540 ได้รับแต่งตั้งเป็นเลขานุการรัฐมนตรีว่าการกระทรวงการคลัง (ธารินทร์ นิมมานเหมินท์) พ.ศ. 2544 ได้รับเลือกตั้งเป็นสส.สมัยที่ 4 (แทนวีระ ปัทมสิริวัฒน์) ต่อมาได้รับแต่งตั้งเป็นเลขานุการผู้นำฝ่ายค้านในสภาผู้แทนราษฎร ชวน หลีกภัย (แต่งตั้ง 11 มีนาคม พ.ศ. 2544) ได้รับตำแหน่งกรรมการบริหารพรรคประชาธิปัตย์ 2 สมัย (20 เมษายน พ.ศ. 2546, 5 มีนาคม พ.ศ. 2548) 2 พฤษภาคม พ.ศ. 2548 ได้รับแต่งตั้งเป็นเลขานุการผู้นำฝ่ายค้านในสภาผู้แทนราษฎร อภิสิทธิ์ เวชชาชีวะ พ.ศ. 2550 ได้รับเลือกตั้งเป็นสส.สมัยที่ 5 ต่อมา 6 มิถุนายน พ.ศ. 2553 ได้รับโปรดเกล้าเป็นรัฐมนตรีว่าการกระทรวงเทคโนโลยีสารสนเทศและการสื่อสาร พ.ศ. 2554 ได้รับเลือกตั้งเป็นสส.ได้รับเลือกตั้งเป็นสส.สมัยที่ 6 ในปี พ.ศ. 2562 ได้รับเลือกตั้งเป็น สส.แบบบัญชีรายชื่อ ในวันที่ 10 กรกฎาคม 2562 ได้รับโปรดเกล้าเป็นรัฐมนตรีว่าการกระทรวงการพัฒนาสังคมและความมั่นคงของมนุษย์

เมื่อวันที่ 6 สิงหาคม พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่อีกครั้ง โดยจุติได้รับเลือกให้ดำรงตำแหน่งรองหัวหน้าพรรคประชาธิปัตย์ พร้อมกับอภิรักษ์ โกษะโยธิน และชำนิ ศักดิเศรษฐ์ และเมื่อวันที่ 17 ธันวาคม พ.ศ. 2556 จุติได้รับเลือกให้ดำรงตำแหน่งเลขาธิการพรรคประชาธิปัตย์

วันที่ 7 มีนาคม พ.ศ. 2566 จุติได้ยื่นหนังสือลาออกจากสมาชิกพรรคประชาธิปัตย์ต่อนายทะเบียนพรรคการเมืองและได้สมัครเป็นสมาชิกพรรครวมไทยสร้างชาติในวันเดียวกัน

### สมาชิกสภาผู้แทนราษฎร
จุติ ไกรฤกษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 9 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพิษณุโลก สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรจังหวัดพิษณุโลก เขต 6 แทนตำแหน่งที่ว่าง พ.ศ. 2544 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรครวมไทยสร้างชาติ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดพิษณุโลก สังกัดพรรคภูมิใจไทย

## ผลงานในระหว่างดำรงตำแหน่งรัฐมนตรี
### ผลงานสมัยดำรงค์ตำแหน่งรัฐมนตรีว่าการกระทรวงเทคโนโลยีสารสนเทศและการสื่อสาร
* นโยบายบรอดแบนด์แห่งชาติ วางรากฐานพื้นฐานโครงสร้างทางด้านไอทีที่เกี่ยวกับการพัฒนาเศรษฐกิจและสังคม ไม่ว่าจะเป็นลดช่องว่างทางโอกาสในการเรียนรู้ โอกาสในการเข้ารับการรักษาพยาบาล โอกาสในการทำมาหากิน พัฒนาตัวเอง พัฒนาสังคมเข้าถึงหมู่บ้าน และ 3G 

* การวางรากฐานเคเบิลใต้น้ำ ขยายการจราจรของอินเทอร์เน็ตระหว่างประเทศให้มีทางออกเพิ่มขึ้นหลาย ทาง เพื่อลดความเสี่ยงและรองรับปริมาณการใช้งานที่เพิ่มขึ้นในอนาคต และไม่ส่งผลในเรื่องขอบเขต หรือความล่าช้าของสัญญาณ 

* การจัดตั้งสำนักงานธุรกรรมทางอิเล็กทรอนิกส์ หรือ อีคอมเมิร์ซ และ สำนักส่งเสริมและพัฒนา รัฐบาลอิเล็กทรอนิกส์ (e-Goverment) 

* การลงนามถวายพระพรออนไลน์ ซึ่งทำให้คนไทยได้แสดงความจงรักภักดีต่อพระบาทสมเด็จพระเจ้าอยู่หัวฯ และตื่นตัวต่อการใช้ไอทีในชีวิตประจำวัน 

นอกจากนี้ยังมีอีกหลายโครงการทั้งบัตรประจำตัวประชาชนอิเล็กทรอนิกส์ หรือ สมาร์ทการ์ด 3 จี โปรเจกต์อินเทอร์เน็ต เพื่อลดช่องว่างการเข้าถึงอินเทอร์เน็ต และสนองนโยบายบรอดแบรนด์แห่งชาติ ธนาคารไปรษณีย์ ลดช่องว่าง สร้างโอกาสให้ประชาชน การปิดกั้นหรือบล็อกเว็บหมิ่นสถาบัน เว็บพนันฟุตบอล เว็บลามกอนาจารและเว็บยาเสพติด   

### ผลงานสมัยดำรงค์ตำแหน่งรัฐมนตรีกระทรวงการพัฒนาสังคมและความมั่นคงของมนุษย์

#### ด้านที่อยู่อาศัย & ความมั่นคงพื้นฐาน

* นโยบายด้านที่อยู่อาศัยของการเคหะแห่งชาติ วางรากฐานการเข้าถึงที่อยู่อาศัยสำหรับผู้มีรายได้น้อยและกลุ่มเปราะบางในสังคม ไม่ว่าจะเป็นช่วยเหลือผู้ที่ได้รับผลกระทบจากโควิด-19 ลดภาระค่าใช้จ่ายด้านที่อยู่อาศัย ส่งเสริมความมั่นคงทางบ้านและคุณภาพชีวิตของประชาชน โดยมีมาตรการสำคัญ เช่น การเปลี่ยนรูปแบบการให้เช่าที่อยู่อาศัยจากเชิงพาณิชย์เป็น กำไรเพื่อสังคม โครงการเช่าบ้านราคา 999 บาท/เดือน ซึ่งดำเนินการแล้วกว่า 16,339 ครัวเรือน การเพิ่มอาคารเช่าถูกและที่อยู่อาศัยรวมประมาณ 18,000 ยูนิต พร้อมโครงการ บ้านพอเพียง สำหรับผู้มีรายได้น้อยถึง 79,447 ครัวเรือน รวมแล้วกว่า 118,690 ครอบครัวได้รับประโยชน์ นอกจากนี้ยังมีการปรับปรุงบ้านให้ผู้สูงอายุ 16,094 ครัวเรือน และคนพิการ 14,676 ครัวเรือน 
* โครงการ เคหะสุขประชา วางรากฐานการพัฒนาเศรษฐกิจและสังคมในชุมชน ให้ประชาชนเข้าถึงโอกาสในการสร้างอาชีพและรายได้ ส่งเสริมการทำมาหากิน พัฒนาคุณภาพชีวิต และเสริมความเข้มแข็งของเศรษฐกิจฐานราก โครงการนี้เป็นส่วนหนึ่งของ “**เศรษฐกิจสุขประชา**” ซึ่งสนับสนุนให้ชุมชนสามารถพึ่งพาตัวเองได้มากขึ้น และสร้างความมั่นคงทางเศรษฐกิจให้คนในพื้นที่อย่างยั่งยืน 

#### ด้านการพัฒนาทักษะ & อาชีพ

* โครงการ พัฒนาทักษะอาชีพ วางรากฐานการสร้างโอกาสด้านอาชีพและรายได้ให้ประชาชน ทั้งในประเทศและต่างประเทศ ส่งเสริมการพัฒนาตนเอง เพิ่มความสามารถในการทำงาน และสร้างความเข้มแข็งให้สังคม โดยมีมาตรการสำคัญ เช่น การเปิดอบรมอาชีพที่ทำได้เร็ว เช่น ช่างผมอุ่นใจ 1,000 ร้าน, โครงการ สร้างเชฟไทย โดยเชฟระดับประเทศ และการอบรมช่างแต่งหน้า ช่างเพ้นต์เล็บ เป็นต้น นอกจากนี้ยังมีหลักสูตรอบรม การดูแลผู้สูงอายุ และเพิ่มทักษะภาษา (18–420 ชั่วโมง) เพื่อเตรียมความพร้อมสำหรับการทำงานในต่างประเทศ และเตรียมหลักสูตรสำหรับ ผู้ดูแลเด็ก ให้เยาวชนกำพร้ามีทักษะในการพัฒนาอาชีพอย่างมืออาชีพ 

#### การดูแลเด็ก & ครอบครัว

* โครงการ พัฒนาศักยภาพเด็กและเยาวชน วางรากฐานการสร้างโอกาสทางการศึกษา อาชีพ และการดำเนินชีวิตที่ปลอดภัย ส่งเสริมการพัฒนาตนเอง ลดความเสี่ยง และสร้างสังคมที่เข้มแข็ง โดยดำเนินงานร่วมกับหลายหน่วยงาน (MOU 20 กระทรวง) เพื่อแก้ไขปัญหาเด็กและเยาวชน เช่น การให้ความรู้เรื่องตั้งครรภ์วัยเรียน การป้องกันยาเสพติด และการสนับสนุนการศึกษาต่อและอาชีพ 

#### เทคโนโลยี & การป้องกันความรุนแรงในครอบครัว

* โครงการ พัฒนาแอปพลิเคชันแจ้งเหตุความรุนแรงในครอบครัว วางรากฐานการป้องกันและแก้ไขปัญหาความรุนแรงในสังคม เพิ่มความปลอดภัยให้ประชาชน และส่งเสริมการตอบสนองอย่างมีประสิทธิภาพของเจ้าหน้าที่ โดยทดสอบใน 9 จังหวัดภาคเหนือ ช่วยให้ตำรวจเข้าถึงเหตุการณ์ได้รวดเร็วขึ้น 

#### การเยียวยาผลกระทบเหตุรุนแรง

* หลังเหตุกราดยิงใหญ่ที่จังหวัดหนองบัวลำภู กระทรวงพัฒนาสังคมและความมั่นคงของมนุษย์ (พม.) วางรากฐานการฟื้นฟูสังคมและสร้างความมั่นคงให้ประชาชน โดยเข้าไปดูแลตั้งแต่วันแรก เยียวยาและสร้างขวัญกำลังใจให้ผู้ได้รับผลกระทบ ทำงานร่วมกับหลายหน่วยงานต่อเนื่องเป็นเวลา 100 วัน และฟื้นฟูชุมชนรวมถึงศูนย์เด็กเล็กให้กลับมาใช้งานได้ 

#### ระบบ “สมุดพกครอบครัวอิเล็กทรอนิกส์”

* โครงการ สมุดพกครอบครัวอิเล็กทรอนิกส์ วางรากฐานการวิเคราะห์ปัญหาและจัดสวัสดิการให้ตรงจุด เสริมสร้างความเข้มแข็งทางสังคมและคุณภาพชีวิตของประชาชน โดยเก็บข้อมูลของ 431,561 ครัวเรือน เช่น จำนวนสมาชิก ครอบครัวมีปัญหาอะไร เข้าถึงสวัสดิการของรัฐหรือไม่ และปัญหาสุขภาพหรือสังคมอื่น ๆ 

#### ส่งเสริมและเชิดชูอาสาสมัครพัฒนาสังคม (อพม.)

* โครงการ เชิดชูเกียรติอาสาสมัครพัฒนาสังคม วางรากฐานการสร้างแรงสนับสนุนและขวัญกำลังใจให้ผู้ปฏิบัติหน้าที่ด้านสังคมทั่วประเทศ ส่งเสริมบทบาทของอาสาสมัครในการทำงานร่วมกับภาครัฐและชุมชน เพื่อเสริมสร้างความเข้มแข็งของสังคมอย่างยั่งยืน 

#### รณรงค์และขับเคลื่อนงานต่อต้านการค้ามนุษย์

* กิจกรรม “Together We Can หยุดค้ามนุษย์” วางรากฐานการสร้างความรู้ความเข้าใจและเครือข่ายเฝ้าระวังการค้ามนุษย์ ส่งเสริมการป้องกันและปราบปรามอย่างเป็นระบบ พร้อมเชิดชูหน่วยงานและบุคคลที่มีบทบาทสำคัญในการต่อต้านปัญหานี้ 

#### ส่งเสริมการสร้างโอกาสอาชีพและความเท่าเทียม

* กระทรวงพัฒนาสังคมและความมั่นคงของมนุษย์ (พม.) ดำเนินโครงการ เพื่อคนพิการ วางรากฐานการสร้างโอกาสอาชีพและพัฒนาทักษะความสามารถ ร่วมกับภาคเอกชนและองค์กรต่าง ๆ เพื่อให้คนพิการเข้าถึงอาชีพที่มั่นคง และเสริมสร้างคุณภาพชีวิตอย่างยั่งยืน 

#### อพม. Smart

* โครงการ อพม. Smart วางรากฐานการใช้เทคโนโลยีสารสนเทศเพื่อเพิ่มประสิทธิภาพในการช่วยเหลือผู้ประสบปัญหาสังคม ให้รวดเร็วและแม่นยำยิ่งขึ้น สนับสนุนการทำงานของอาสาสมัครพัฒนาสังคมและความมั่นคงของมนุษย์ (อพม.) และเสริมสร้างความเข้มแข็งให้ระบบสังคมสามารถตอบสนองต่อปัญหาได้อย่างมีประสิทธิภาพ 

## ข้อกล่าวหาในคดีต่าง ๆ

* ข้อกล่าวหากรณี หมิ่น ภรรยา นพ.สุรพงษ์ สืบวงศ์ลี

14 พฤษภาคม 2558 ศาลอาญารัชดา อ่านคำพิพากษาศาลฎีกาในที่ บริษัท บอดี้เชพ จำกัด โดยนางปราณี สืบวงศ์ลี กรรมการผู้มีอำนาจ เป็นโจทก์ยื่นฟ้องนายจุติ ไกรฤกษ์ อดีต ส.ส.พรรคประชาธิปัตย์ เป็นจำเลยในความผิดฐานหมิ่นประมาทโดยการโฆษณา จากกรณีเมื่อวันที่ 28 พ.ค. 2546 นายจุติ ได้กล่าวอภิปรายไม่ไว้วางใจ น.พ.สุรพงษ์ สืบวงศ์ลี สามีโจทก์ซึ่งขณะนั้นดำรงตำแหน่ง รัฐมนตรีว่ากระกระทรวงไอซีที ทำนองว่า น.พ.สุรพงษ์ ออกกฎหมายเพื่อเอื้อให้ภรรยา เปิดสถานบริการอาบอบนวด โดยไม่ต้องเสียภาษี ทั้งที่ความจริงแล้วนางปราณีไม่เคยเปิดสถานบริการอาบอบนวด แต่ทำธุรกิจเกี่ยวกับสถานเสริมความงามและขายอุปกรณ์ลดน้ำหนักอย่างถูกต้องตามกฎหมาย

โดยคดีนี้ศาลชั้นต้นและศาลอุทธรณ์ พิพากษาจำคุก 3 เดือน ปรับ 10,000 บาท แต่ให้รอลงอาญา 1 ปีล่าสุดศาลฎีกาพิเคราะห์แล้วเห็นว่า การอภิปรายของนายจุติกล่าวชัดเจนว่าสถานประกอบการของนางปราณี เป็นอาบอบนวดในสถานเสริมความงาม ซึ่งต่างจากร้านอาบอบนวดที่มีตู้ และอ่างอาบน้ำ ซึ่งจะต้องเสียภาษี ดังนั้นจึงไม่ครบองค์ประกอบหมิ่นประมาท ฎีกาพิพากษาแก้ศาลชั้นต้นและศาลอุทธรณ์ให้ยกฟ้อง 
* ข้อกล่าวหาของ ปปช. กรณีอนุมัติประมูล 3G ส่อทุจริต

ที่ประชุมคณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติแจ้งข้อกล่าวหากับนายจุติ ในคดีขอให้ถอดถอนออกจากตำแหน่ง กรณีใช้ตำแหน่งหน้าที่เอื้อประโยชน์ทำให้กลุ่มบริษัท ทรู คอร์ปอเรชั่น จำกัด (มหาชน) ได้เข้าเป็นคู่สัญญาร่วมดำเนินธุรกิจโทรศัพท์เคลื่อนที่ระบบ 3G กับบริษัท กสท โทรคมนาคม จำกัด (มหาชน) หรือ CAT รวมทั้งส่อว่าจะได้รับผลประโยชน์เพื่อทำให้กลุ่มกิจการร่วมค้า เอสแอล คอนซอเตียม ได้เข้าเป็นคู่สัญญาสร้างโครงข่ายโทรศัพท์เคลื่อนที่ 3G กับบริษัท ทีโอที จำกัด (มหาชน) หรือ TOT

โดยนายจุติกล่าวชี้แจงว่า เตรียมนำพยานหลักฐานไปให้กับ ป.ป.ช. เชื่อว่าหากได้พิจารณาจะเห็นได้ว่า ตนไม่ได้มีพฤติกรรมทุจริตหรือส่อทุจริตใดๆโครงการที่ถูกกล่าวหานั้นก็เป็นการดำเนินการของบอร์ด CAT และบอร์ด TOT ตามนโยบายที่ตนให้ไว้ว่าต้องเกิดประโยชน์สูงสุดต่อประชาชน และประหยัดค่าใช้จ่าย ซึ่งหากดูผลงานจะพบได้ว่าสามารถรักษาผลประโยชน์ของรัฐได้ถึงกว่า 2 หมื่นล้านบาท  

## เครื่องราชอิสริยาภรณ์

## อ้างอิง

*จุติ ไกรฤกษ์ พร้อมตรวจสอบรัฐบาลใหม่
https://xn--42c7ah8bc5k7b0azr.com/%e0%b8%88%e0%b8%b8%e0%b8%95%e0%b8%b4%e0%b9%80%e0%b8%9c%e0%b8%a2%e0%b9%80%e0%b8%ab%e0%b8%95%e0%b8%b8%e0%b9%84%e0%b8%a1%e0%b9%88%e0%b8%95%e0%b8%ad%e0%b8%9a%e0%b8%8b%e0%b8%b1%e0%b8%81%e0%b8%9f/

## แหล่งข้อมูลอื่น
* เว็บไซต์ ครม.เงา พรรคประชาธิปัตย์ 
* เว็บไซต์ กระทรวงเทคโนโลยีสารสนเทศและการสื่อสาร 

หมวดหมู่:บุคคลจากอำเภอบางกระทุ่ม
หมวดหมู่:สกุลไกรฤกษ์
หมวดหมู่:นักการเมืองจากจังหวัดพิษณุโลก
หมวดหมู่:รัฐมนตรีว่าการกระทรวงดิจิทัลเพื่อเศรษฐกิจและสังคมไทย
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคกิจสังคม
หมวดหมู่:พรรคสหประชาธิปไตย
หมวดหมู่:นักการเมืองพรรคประชากรไทย
หมวดหมู่:พรรคความหวังใหม่
หมวดหมู่:พรรคพลังธรรม
หมวดหมู่:เลขาธิการพรรคประชาธิปัตย์
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรครวมไทยสร้างชาติ
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.